Du plius keturi sutartis
„Du plius keturi“ sutartis (angl. Two Plus Four Agreement, vok. Zwei-plus-Vier-Vertrag), oficialiai Sutartis dėl Vokietijos klausimo galutinio sureguliavimo (angl. Treaty on the Final Settlement with Respect to Germany, vok. Vertrag über die abschließende Regelung in Bezug auf Deutschland) – susitarimas, pasirašytas 1990 m. rugsėjo 12 d. Maskvoje tarp Vokietijos Demokratinės Respublikos (VDR), Vokietijos Federacinės Respublikos (VFR) ir Tarybų Sąjungos, JAV, Jungtinės Karalystės, Prancūzijos. Ši sutartis atvėrė kelią Vokietijos susivienijimui. Konferencijų metu buvo aptarinėjami politiniai Vokietijos susivienijimo aspektai, jos narystė tarptautinėse struktūrose, kariuomenės dydis bei suvienytos Vokietijos valstybės sienų pripažinimas. Po „du plius keturi“ sutarties pasirašymo ir rafitikavimo, Vokietija atgavo visišką suverenitetą.